
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διορισμός μελών του Δ.Σ. της ΕΡΤ-ΑΕ. 

Κατάργηση των μειωμένων εργοδοτικών εισφορών στις επισκευές 

πλοίων.. 

Ανάθεση στη Γ.Γ. ΕΣΥΕ της κατάρτισης, για λογαριασμό της 
ΕΟΚ, πινάκων και λοιπών στοιχείων από την Έρευνα Οικογε¬ 
νειακών Προϋπολογισμών (ΕΟΠ) 1987/88. 

Καταβολή διαφοράς αποδοχών στους δικαστικούς λειτουργούς. . 
Ανάθεση αρμοδιοτήτων Υπουργού Γεωργίας στον Υφυπουργό Γε¬ 
ωργίας Χρήστο Κοσκινά. 

Χαρακτηρισμός ως ιστορικού διατηρητέου μνημείου του κτιρίου, ιδ. 

της Εθνικής Τράπεζας, στην οδό Αρεθούσης 42 στη Χαλκίδα. . . 
Τροποποίηση και διευκρίνιση της ΥΑ ΥΠΠΕ/ΓΔΠΑ/ΔΙΛΑΠ/Γ 
1675/46079/2.8.80 (ΦΕΚ 795/Β/22.8.80) του κτιρίου 
Στρατοπέδου Τζομπανάκη και εμμονή στον χαρακτηρισμό του 

ως έργο τέχνης μόνο του εξωτερικού κελύφους. 

Συγκρότηση Δ.Σ. του Κέντρου Διαφύλαξης Αγιορείτικης Κληρονο¬ 
μιάς (Κ.Δ.Α.Κ.).;... 

Σύσταση ίδιου Νομικού Προσώπου στην κοινότητα Αράχωβας Ν. 
Αιτωλ/νίας με την επωνυμία «Σχολική Επιτροπή Δημ. Σχολείου 

Αράχωβας». 

Ανανέωση άδειας λειτουργίας Ακτινολογικού εργαστηρίου και επέ¬ 
κταση αυτού με την εγκατάσταση ψηφιακού Αγγειογράφου στην 
Γενική Κλινική «ΑΓΙΟΣ ΛΟΥΚΑΣ» στο Πανόραμα θεσ/ 


νίκης.10 

Παραχώρηση δικαιώματος χρήσης νερού για ύδρευση της Κοινότη¬ 
τας Γέρμας Ν. Καστοριάς από δημόσια νερά της πηγής «Γιάζια» 

που βρίσκεται στο όριο Κοινότητας Κορησού.11 

Χορήγηση οικοδομικών αδειών από Προέδρους Κοινοτήτων στο Ν. 

Κιλκίς. 12 

Σύσταση ίδιου Νομικού Προσώπου στην Κοινότητα Αγίου Δημη- 
τρίου Ν. Μαγνησίας με την επωνυμία «Σχολική Επιτροπή Δημο¬ 
τικών Σχολείων των Κοινοτήτων Αγίου Δημητρίου και Αγίου 

Ιωάννου Πηλίου». 13 

Αύξηση μετοχικού κεφαλαίου της «ΕΠΕΝΔΥΣΗ Α.Χ.Ε.».14 

Ίδρυση Α.Ε. Διαχειρίσεως Αμοιβαίων Κεφαλαίων με την επωνυμία 
«ΣΙΤΙ ΔΙΑΧΕΙΡΙΣΕΙΣ ΑΜΟΙΒΑΙΩΝ ΚΕΦΑΛΑΙΩΝ ΑΝΩ¬ 
ΝΥΜΗ ΕΤΑΙΡΕΙΑ.*.15 

Απονομή τίτλου επίτιμου καθηγητή στο Γ. Παπαδάκη.16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 7062/Ζ2/759 . (1) 

Διορισμός μελών του Δ.Σ. της ΕΡΤ-ΑΕ. 

Ο ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 


Λ » ' || 

1. Τις διατάξεις του άρθρου 6 του Ν. 1730/87 «Ελληνική Ραδιοφω¬ 


νία Τηλεόραση, Ανώνυμη Εταιρεία (ΕΡΤ-ΑΕ)», όπως τροποποιήθηκε 
μεταγενέστερα. 

2. Τις διατάξεις του Ν. 1866/89 «Ίδρυση Εθνικού Συμβουλίου Ρα- 

1 διοτηλεοράσεως και παροχή αδειών για την ίδρυση και λειτουργία τηλε¬ 
οπτικών σταθμών» όπως τροποποιήθηκε μεταγενέστερα. 

2 3. Τις διατάξεις του Ν. 1943/91 «Εκσυγχρονισμός της οργάνωσης 
και λειτουργίας της Δημόσιας Διοίκησης, (αναβάθμιση του προσωπικού 
της και άλλες συναφείς διατάξεις». 

3 4. Τις διατάξεις του άρθρου 40 παρ. 4 του Ν. 1884/90 «Διαρρυθμί- 

4 σεις στην έμμεση φορολογία», όπως τροποποιήθηκε με το άρθρο 87 
παρ. 2 του Ν. 1892/90 «Για τον εκσυγχρονισμό και την ανάπτυξη και 

5 άλλες διατάξεις». ^ 

5. Την αριθ. 24924/Ζ2/2315/7.12.90 απόφαση του Υπουργού 
5 Προεδρίας της Κυβέρνησης. 

6. Την αριθ. 873/1992 απόφαση της Ολομέλειας του Συμβουλίου 
Επικράτειας. 

7. Την αριθ. 981/19.3.1992 πρόταση τοώΈθνικού Συμβουλίου Ρα- 

7 διοτηλεοράσειυς. 

8. Την αριθ. Γ.Υ. 2366/30.4.1990 κοινή απόφαση του Πρωθυ- 

8 πουργού και του Υπουργού Προεδρίας της Κυβέρνησης «Καθορισμός 
αρμοδιοτήτων του Υφυπουργού Προεδρίας της Κυβέρνησης Βύρωνα 
Πολύδωρα», αποφασίζουμε: 

9 Διορίζουμε, ως μέλη του Διοικητικού Συμβουλίου της ΕΡΤ-ΑΕ, 
τους: 

Νικόλαο Αναλυτή, Νικόλαο Βεντούρη, Παύλο Καμβύση και Κων/νο 
Πλούμπη, προς συμπλήρωση υφισταμένων ισάριθμων κενών θέσεων. 

Η ισχύς της παρούσης αρχίζει από της δια του Ν. 1943/91 κυρώ- 
σεως της αριθ. 22255/Ζ/3.11.90 αποφάσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1992 

Ο ΥΦΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 
-- 

Αριθ. 14977/248 (2) 

Κατάργηση των μειωμένων εργοδοτικών εισφορών στις 
επισκευές πλοίων. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
& ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τη διάταξη του άρθρου 2 παρ. 1 του Ν. 1338/1983 «Εφαρμογή 
του Κοινοτικού Δικαίου» (Α' 34), όπως τροποποιήθηκε από το άρθρο 6 
του Ν. 1440/1984 (Α' 70), συμπληρώθηκε με το άρθρο 2 του Ν. 
1880/1990 (Α' 39) και τις διατάξεις του άρθρου 65 του Ν. 1892/ 
1990 (Α' 101). 

2. Την διάταξη του άρθρου Μόνου του Β.Δ. 747/1962 (ΦΕΚ Α' 
194). 

3. Τις διατάξεις του άρθρου 29Α του Ν. 1262/1982 που προστέ¬ 
θηκε με το άρθρο 1 του Ν. 1880/1990 και διατηρήθηκε σε ισχύ με το 
άρθρο 23 παρ. 13 του Ν. 1892/1990. 

4. Τις διατάξεις των άρθρων 92 και 93 της Σ.ΕΟΚ. 

5. Τις διατάξεις της οδηγίας του Συμβουλίου των Ευρωπαϊκών Κοι¬ 
νοτήτων 87/167/ΕΟΚ της 26 Ιανουάριου 1987 και 90/684/ΕΟΚ 
της 21 Δεκεμβρίου 1990 «σχετικά με τις ενισχύσεις στις ναυπηγικές ερ¬ 
γασίες». 

6. Την Υ.1074/5.10.90 απόφαση του Πρωθυπουργού και του 
Υπουργού Βιομηχανίας, Ενέργειας και Τεχνολογίας «Ανάθεση αρμο¬ 
διοτήτων στον Υφυπουργό Βιομηχανίας, Ενέργειας και Τεχνολογίας 
Βασίλειο Μαντζώρη» (Β' 325). 

7. Την Υ.1540/18.9.91 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων» (ΦΕΚ Β' 754/91). 

8. Την Υ1687/17.2.92 απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτήτων των Υφυ¬ 
πουργών Εθνικής Οικονομίας» (ΦΕΚ Β’ 104/92), αποφασίζουμε: 

Στο Άρθρο Μόνον του Β.Δ. 747/1962 (ΦΕΚ Α' 194), προστίθεται 
τρίτη παράγραφος έχουσα ως εξής: 

«3'. Οι διατάξεις των προηγουμένων παραγράφων, δεν εφαρμόζονται 
στις ναυπηγικές εργασίες που αφορούν επισκευές πλοίων». 

Η ισχύς της διατάξεως της παρούσης αποφάσεως αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΚΩΝ/ΝΟΣ ΔΟΥΣΗΣ ΔΗΜΗΤΡΙΟΣ ΣΙΟΥΦΑΣ 

ΒΙΟΜ/ΝΙΑΣ, ΕΝΕΡΓ. & ΤΕΧΝ/ΓΙΑΣ ΚΑΙ ΕΜΠΟΡΙΟΥ 

ΒΑΣΙΛΕΙΟΣ ΜΑΝΤΖΩΡΗΣ 

-♦- 

Αριθ. 6441/Β/ 806 (3) 

Ανάθεση στη Γ.Γ. ΕΣΥΕ της κατάρτισης για λογαριασμό της ΕΟΚ, πι¬ 
νάκων και λοιπών στοιχείων από την Έρευνα Οικογενειακών Προϋ¬ 
πολογισμών (ΕΟΠ)-1987/88. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως 
Γ.Γ. ΕΣΥΕ» και 532/91 «περί οργανισμού Γ.Γ. ΕΣΥΕ», 

β. του Ν. 1558/85 «περί Κυβερνήσεως και Κυβερνητικών Οργά¬ 
νων», 

γ. του άρθρου 35, παράγραφος 2, του Ν. 992/79 «περί οργανώσεως 
των Διοικητικών Υπηρεσιών δια την εφαρμογήν της Συνθήκης Προ- 
σχωρήσεως της Ελλάδος εις τας Ευρωπαΐκάς Κοινότητας και ρυθμί- 
σεως συναφών θεσμικών και οργανωτικών θεμάτων». 

2. Το έγγραφο 560/20.2.92 της ΕΙΙΚΟδΤΑΤ, με το οποίο προτεί- 
νεται η κατάρτιση από τη Γ.Γ. ΕΣΥΕ, σειράς πινάκων, απο τα στοιχεία 
της Έρευνας Οικογενειακών Προϋπολογισμών 1987-88, με κοινοτική 
χρηματοδότηση. 

3. Το υπ’ αριθ. 2731002/13.2.92 συμβόλαιο που υπογράφηκε με¬ 
ταξύ Γ.Γ. ΕΣΥΕ και ΕΙΙΚΟδΤΑΤ, για την πραγματοποίηση της παρα¬ 
πάνω εργασίας. 

4. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας υπ’ αριθ. Υ 1687/17.2.92 με θέμα «Καθορισμός αρ¬ 
μοδιοτήτων των Υφυπουργών Εθνικής Οικονομίας». 

5; Σχετική εισήγηση του Τμήματος Οικογενειακών-Προϋπολογι¬ 
σμών και Ειδικών Πληθυαμιακών Ερευνών, της Δ/νσης Απογραφών 
της Γ.Γ. ΕΣΥΕ, αποφασίζουμε: 

1. Αναθέτουμε στο Τμήμα Οικογενειακών Προϋπολογισμών και Ει¬ 
δικών Πληθυσμιακών Ερευνών, της Δ/νσης Απογραφών της Γ.Γ. 
ΕΣΥΕ, την κατάρτιση, για λογαριασμό των Ευρωπαϊκών Κοινοτήτων, 
σειράς πινάκων από τα στοιχεία της Έρευνας Οικογενειακών Προϋπο¬ 
λογισμών 1987/88. 

2. Η εργασία θα πραγματοποιηθεί μέσα στο χρονικό διάστημα από 
1ης Απριλίου έως και 3 λ Μαΐου 1992, οπότε και θα σταλούν τα σχε¬ 


τικά αποτελέσματα στην ΕΟΚ. 

3. Οι πίνακες που θα καταρτιστούν, το περιεχόμενό τους, καθώς και 
η μεθοδολογία που θα ακολουθηθεί για την κατάρτισή τους προβλέπο- 
νται στο έγγραφο ΡΟν. 32β Κβν.1 που εστάλη με το έγγραφο 560/ 
20.2.92 της ΕϋΚΟδΤΑΤ. 

4. Η ανωτέρω εργασία θα πραγματοποιηθεί από υπαλλήλους της 
Γ.Γ. ΕΣΥΕ με απασχόλησή τους εκτός κανονικού ωραρίου και εκτός 
ημερών εργασίας των Δημοσίων Υπηρεσιών (Σαββατοκύριακα). 

5. Η δαπάνη για την εκτέλεση της υπόψη εργασίας θα βαρύνει τον 
προϋπολογισμό της Γ.Γ. ΕΣΥΕ (φορέας 13-150, Κ.Α.Ε. 5354) που θα 
ενισχυθεί από τη σχετική επιχορήγηση των Ευρωπαϊκών Κοινοτή¬ 
των. 

6. Εξουσιοδοτούμε το Γ ενικό Γ ραμματέα της Γ.Γ. ΕΣΥΕ για όλες τις 
αναγκαίες ενέργειες (επιλογή και ορισμό του κατάλληλου προσωπικού, 
ανάθεση των σχετικών επί μέρους εργασιών, χρονική κατανομή των ερ¬ 
γασιών κλπ.) ώστε η υπό ανάθεση εργασία να περατωθεί εντός της προ¬ 
θεσμίας που καθορίζεται στην απόφαση αυτή. 

7. Ο καθορισμός της αμοιβής εκείνων που θα απασχοληθούν σ’ αυτή 
την εργασία, θα καθορισθεί με κοινή απόφαση των Υπουργών Εθνικής 
Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1992 

Ο ΥΦΥΠΟΥΡΓΟΣ 

Κ. ΔΟΥΣΗΣ 

-♦- 

Αριθ. 2019812/1209/0022 (4) 

Καταβολή διαφοράς αποδοχών στους δικαστικούς λειτουργούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις της παρ. 11 του άρθρου 14 του Ν. 1968/91, αποφασί¬ 
ζουμε: 

1. Απαιτήσεις δικαστικών λειτουργών που προκύπτουν από δικαστι¬ 
κές αποφάσεις, λόγω διαφοράς των αποδοχών τους με τις αποδοχές 
των διευθυντών-γιατρών του Ε.Σ.Υ. για το από 1.1.1987 μέχρι 
30.11.91 χρονικό διάστημα, εξοφλούνται κατά μισθολογικό βαθμό ως 
εξής: 

Α) Το εβδομήντα τοις εκατόν (70%) των απαιτήσεων καταβάλλεται 
στους δικαιούχους σε έξι (6) ισόποσες άτοκες εξαμηνιαίες δόσεις, εκ των 
οποίων η πρώτη την 1η Απριλίου 1992, σύμφωνα με τα επόμενα: 

α) Πρόεδρος του Συμβουλίου της Επικράτειας, Πρόεδρος και Εισαγ¬ 
γελέας του Αρείου Πάγου, Πρόεδρος του Ελεγκτικού Συνεδρίου, Γενι¬ 
κός Επίτροπος της Επικράτειας στο Ελεγκτικό Συνέδριο με βαθμό Προ¬ 
έδρου και Γενικός Επίτροπος της Επικράτειας των Τακτικών Διοικητι¬ 
κών Δικαστηρίων δρχ. = 20.611.193 X 70% = 14.427.835:6 = 
2.404.639. 

β) Αντιπρόεδρος του Συμβουλίου της Επικράτειας, του Αρείου Πά¬ 
γου και του Ελεγκτικού Συνεδρίου, Γενικός Επίτροπος της Επικράτειας 
στο Ελεγκτ. Συνέδριο με βαθμό Αντιπροέδρου και Επίτροπος της Επι¬ 
κράτειας των Τακτικών Διοικητικών Δικαστηρίων δρχ. = 19.920.124 
X 70% = 13.944.087:6 = 2.324.015. 

γ) Σύμβουλος Επικράτειας, Αρεοπαγίτης, Αντεισαγγελέας Αρείου 
Πάγου, Σύμβουλος Ελεγκτικού Συνεδρίου, Αντεπίτροπος Επικράτειας 
των Τακτικών Διοικητικών Δικαστηρίων, Αντεπίτροπος Επικράτειας 
του Ελεγκτικού Συνεδρίου με βαθμό Συμβούλου, Πρόεδρος και Εισαγ¬ 
γελέας Εφετών και Πρόεδρος Εφετών Τακτικών Διοικητικών Δικαστη¬ 
ρίων δρχ. = 19.231.076 X 70% = 13.461.753:6 = 2.243.626. 

δ) Πάρεδρος του Συμβουλίου της Επικράτειας, Εφέτης, Αντεισαγγε¬ 
λέας Εφετών, Εφέτης Τακτικών Διοικητικών Δικαστηρίων και Πάρε¬ 
δρος του Ελεγκτικού Συνεδρίου δρχ. = 16.466.496 X 70% = 
11.526.547:6 = 1.921.091. 

ε) Πρόεδρος και Εισαγγελέας Πρωτοδικών, Πρόεδρος Πρωτοδικών 
Ταχτικών Διοικητικών Δικαστηρίων Ειρηνοδίκης Α' τάξης δρχ. = 
16.466.496 X 70% = 11.526.547:6 = 1.921.091. 

στ) Εισηγητής του Συμβουλίου της Επικράτειας και του Ελεγκτικού 
Συνεδρίου με βαθμό Πρωτόδικη, Πρωτόδικης και Αντεισαγγελέας 
Πρωτοδικών, Πρωτόδικης Τακτικών Διοικητικών Δικαστηρίων και Ει- 
ρηνοδίκης Β' Τάξης δρχ. = 14.811.189 X 70% = 10.367.832:6 = 
1.727.972. 

ζ) Δόκιμος Εισηγητής του Συμβουλίου της Επικράτειας και του Ελε- 

γκτικού Συνεδρίου, Πάρεδρος Πρωτοδικών και Εισαγγελιών Πρωτοδι¬ 
κών και Πάρεδρος Πρωτοδικών,Τακτικών Διοικητικών Δικαστηρίων 
δρχ. = 13.704.787 X 70% = 9.593.351:6 = 1.598.892. 

• η) Ειρηνοδίκης Γ’ Τάξης δρχ. = 13.017.141 X 70% = 
9.111.999:6 = 1.518.667. 

θ) Ειρηνοδίκης Δ’ Τάξης δρχ. = 12.186.224 X 70% = 
8.530.357:6 = 1.421.726. 

Η εξόφληση των παραπάνω δόσεων θα γίνει ως εξής: 

1) Την 1.4.1992 το 1/2 σε μετρητά και το 1/2 σε ομόλογα λήξεως 

31.3.93. 

2) Την '1.10.1992 το 1/2 σε μετρητά και το 1/2 σε ομόλογα λή¬ 
ξεως 30.9.93. 

3) Την 1.4.1993 το 1/2 σε μετρητά και το 1/2 σε ομόλογα λήξεως 

31.3.94. 

4) Την 1.10.1993 το 1/2 σε μετρητά και το 1/2 σε ομόλογα λή¬ 
ξεως 30.9.94. 

5) Την 1.4.1994 το 1/2 σε μετρητά και το 1/2 σε ομόλογα λήξεως 

31.12.94. 

6) Την 1.10.1994 το 1/2 σε μετρητά και το 1/2 σε ομόλογα λή¬ 
ξεως 31.12.94. 

Β) Το υπόλοιπο τριάντα τοις εκατόν (30%) των απαιτήσεων θα κα- 
ταβληθεί στους δικαιούχους σε τέσσερις (4) άτοκες εξαμηνιαίες δόσεις, 
εκ των οποίων η πρώτη την 1 Απριλίου 1995, ως εξής: 

1) Την 1.4.1995 το 1/2 σε μετρητά και το 1/2 σε ομόλογα λήξεως 

30.3.1996. 

2) Την 1.10.1995 το 1/2 σε μετρητά και το 1/2 σε ομόλογα λή¬ 
ξεως 30.9.1996. 

3) Την 1.4.1996 το 1 /2 σε μετρητά και το 1 /2 σε ομόλογα λήξεως 

30.12.1996. 

4) Την 1.10.1996 το 1/2 σε μετρητά και το 1/2 σε ομόλογα λή¬ 
ξεως 30.12.1996. 

Η ονομαστική αξία των ομολόγων δεν θα είναι μικρότερη των πενή¬ 
ντα χιλιάδων (50.000) δρχ. Χρηματικά ποσά κάτω των 50.000 δρχ. 
θα χορηγούνται σε μετρητά. 

Τα ομόλογα της ειδικής σειράς που θα εκδοθούν για την αιτία αυτή 
από την Τράπεζα της Ελλάδος, θα χορηγηθούν στους δικαιούχους, συ¬ 
νολικά για όλες τις δόσεις, μετά τον προσδιορισμό του καθαρού πληρω¬ 
τέου ποσού για κάθε δικαιούχο (με αφαίρεση των κρατήσεων της παρα¬ 
γράφου 5 της παρούσης). 

2. Τα ίδια χρηματικά ποσά και με τον ίδιο τρόπο εξόφλησης κατα¬ 
βάλλονται και στους δικαστικούς λειτουργούς, που δεν άσκησαν αγωγή 
κατά του Δημοσίου, καθώς και στο κύριο προσωπικό του Νομικού Συμ¬ 
βουλίου του Κράτους. 

3. Όσοι από τους ανωτέρω, δεν υπηρέτησαν όλο το χρονικό διά¬ 
στημα από 1.1.1987 μέχρι 30.11.1991, θα δικαιωθούν μέρος των ως 
άνω οφειλομένων ποσών, ανάλογα με το χρόνο υπηρεσίας των. 

Επίσης, όσοι κατά το χρονικό τούτο διάστημα έλαβαν βαθμολογική ή 
μισθολογική προαγωγή, θα δικαιωθούν τα ανωτέρω ανάλογα με το 
χρόνο παραμονής των σε κάθε μισθολογικό βαθμό. 

Για τον ακριβή υπολογισμό των οφειλομένων της παραγράφου αυ¬ 


τής, επισυνάπτεται πίνακας που εμφανίζει το κατά το μήνα καταβλητέο 
ποσό και αποτελεί αναπόσπαστο τμήμα της παρούσας απόφασης. 

4. Τα ποσά αυτά, δεν λαμβάνονται υπόψη για τον προσδιορισμό του 
ανωτάτου ορίου απολαβών της παρ. 1 του άρθρου 6 του Ν. 1256/82 
(ΦΕΚ 76 Α’), όπως αντικαταστάθηκε με το άρθρο 33 του Ν. 1326/83 
(ΦΕΚ 19 Α’) καθώς και για την προσαύξηση των αυξημένων αποδο¬ 
χών που έλαβαν οι ανωτέρω λόγω εκπαιδευτικής άδειας. 

Σε περίπτωση, που για οποιοδήποτε λόγο, κατεβλήθησαν κατά το 
χρονικό διάστημα μειωμένες αποδοχές ή δεν κατεβλήθησαν καθόλου, 
θα γίνει ανάλογη περικοπή των ποσών που αντιστοιχούν στο συγκεκρι¬ 
μένο χρόνο. 

5. Τα ποσά αυτά υπόκεινται στη φορολογία εισοδήματος και στις 
κρατήσεις των τακτικών αποδοχών σύμφωνα με τις κείμενες διατάξεις. 

Κατά την καταβολή κάθε δόσης θα παρακρατείται ως προκαταβολή, 
έναντι οφειλομένου φόρου εισοδήματος, ποσοστό 20%. 

6. Στις ρυθμίσεις της απόφασης αυτής υπάγονται και όσοι συνεψήφι- 
σαν, μέχρι την ισχύ της παρούσας, την απαίτησή τους για την παρα¬ 
πάνω αιτία, που αναγνωρίστηκε με δικαστική απόφαση, με οποιαδή¬ 
ποτε οφειλή τους προς το Δημόσιο και σε ποσό που δεν υπερβαίνει το σύ¬ 
νολο της απαίτησης αυτής, οπότε: α) εάν το συμψηφισθέν ποσό είναι ίσο 
ή μεγαλύτερο του 50% θα δικαιωθούν το υπόλοιπο μόνο σε ομόλογα, 
λήγοντα στις χρονολογίες λήξεως των τελευταίων δόσεων κατά τους 
ορισμούς της παρούσας, αναλόγως ποσού, και β) εάν το ποσό που συμ¬ 
ψηφίστηκε είναι μικρότερο του 50% θα δικαιωθούν το υπόλοιπο μέχρι 
της συμπληρώσεως του 50% σε μετρητά κατά τις χρονολογίες λήξεως 

' των τελευταίων δόσεων της παρούσας ρύθμισης, αναλόγως ποσού, και 
το άλλο 50% σε ομόλογα κατά τους γενικούς ορισμούς της παρούσας. 

7. Στις ρυθμίσεις της παρούσας απόφασης δεν υπάγονται εκείνοι, οι 
οποίοι, πριν από την δημοσίευση της απόφασης αυτής στην Εφημερίδα 
της Κυβερνήσεως, εκχώρησαν σε τρίτους συνολικά ή μερικά την απαί¬ 
τησή τους, η οποία (απαίτηση) αναγνωρίστηκε με δικαστική απόφαση 
κατά του Δημοσίου και για την προαναφερόμενη αιτία. 

Εξαιρούνται οι περιπτώσεις για τις οποίες η εκχώρηση αναγνωρί¬ 
στηκε με τελεσίδικη δικαστική απόφαση ή έγινε στον έτερο των συζύγων 
ή σε τέκνα και το ποσό της εκχώρησης δεν υπερβαίνει το ένα τέταρτο 
(1 /4) της συνολικής απαίτησης, για τις οποίες (Τα τύχει αναλόγου εφαρ¬ 
μογής η παράγραφος 6 της παρούσης. 

8. Τα κατά τα ανωτέρω ποσά καταβάλλονται στους δικαιούχους με 
την υπογραφή υτίεύθυνης δήλωσης, στην οποία θα αναφέρεται εάν έχουν 
προτείνει συμψηφισμό ή έχει γίνει εκχώρηση κατά τα ανωτέρω, και σε 
καταφατική περίπτωση να δηλώσουν το ποσό του προταθέντος συμψη¬ 
φισμού, τον χρόνο και την Δ.Ο.Υ. ή άλλη αρχή στην οποία υποβλήθηκε 
η πρόταση συμψηφισμού ή της εκχώρησης. 




που αποτελεί αναπόσπαστο τμήμα της αριθμ. οικ.2019812/1209/0022/28.2.92 κοινής Υπουργικής απόφασηε και εμφανίζει τα κατά μήνα 
καταβλητέα ποσά σε όσους δεν υπηρέτησαν όλο το χρονικό διάστημα από 1.1.1987 μέχρι 30.11.1991 ή προήχθησαν κατά το διάστιχα τ 
βαθμολογικά ή μισθολογικά σε ανώτερο βαθμό. 

Η απόφασή αυτή να δημοσιευθεϊ στην Εφημερίδα της Κυβερνήσεω 
Αθήνα, 28 Φεβρουάριου 1992 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΙΩΑΝ. ΠΑΛΑΙΟΚΡΑΣ ΣΑΣ ΜΙΧ. ΠΑΠΑΚΩΝΣΤΑΝΤΙΝΟΥ 




































































































































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2253 


ι Αριθ. Υ1740 (5) 

Ανάθεση αρμοδιοτήτων Υπουργού Γεωργίας στον Υφυπουργό 
Γεωργίας Χρήστο Κοσκινά. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 83 παρ. 2 του Συντάγματος, 

2. Των άρθρων 16 παρ. 5 και 22 παρ. 3 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α). 

3. Του Π.Δ. 402/88, «Οργανισμός Υπουργείου Γεωργίας» (Α 187) 
όπως τροποποιήθηκε μεταγενέστερα. 

4. Της Υ 114/24.4.86 απόφασης του Πρωθυπουργού «Σύσταση θέ¬ 
σης Υφυπουργού στο Υπουργείο Γεωργίας» (Β' 247). 

5. Του Π.Δ. 359/91 «Διορισμός Υπουργών και Υφυπουργών» (Α 
127) με το οποίο διορίστηκε Υφυπουργός στο Υπουργείο Γεωργίας ο 
Χρήστος Κοσκινάς, αποφασίζουμε: 

Άρθρο 1 

Στον Υφυπουργό Γεωργίας Χρήστο Κοσκινά, (αναθέτουμε την 
άσκηση των αρμοδιοτήτων που απορρέουν από τις κείμενες διατάξεις 
για τα αντικείμενα των πιο κάτω Γενικών Διευθύνσεων, καθώς και των 
Διευθύνσεων που υπάγονται σ’ αυτές, πλήν των αναγομένων στη χά¬ 
ραξη γενικότερης πολιτικής σε ουσιώδεις τομείς αυτών, (ετησίων και 
πολυετών προγραμμάτων Ιδιωτικών και Δημοσίων Επενδύσεων, Προ¬ 
γραμμάτων ανάπτυξης, μέτρων πολιτικής τιμών και οικονομικών ενι¬ 
σχύσεων). 

α) Γενικής Διεύθυνσης Εγγειοβελτιωτικών Έργων και Γεωργικών 
διαρθρώσεων. 

β) Γενικής Διεύθυνσης Φυτικής Παραγωγής. 

γ) Γενικής Διεύθυνσης Αλιείας. 

δ) Δ/νσης Αγροτικού Συνεργατισμού και Ομαδικών Δραστηριοτή¬ 
των της Γενικής Διεύθυνσης Διαχειρίσεως Κοινοτικών Εισροών και 
Αγροτικής Πολιτικής. 


Άρθρο 2 

Στον ίδιο Υφυπουργό 
παρακάτω αρμοδιότητα 

1. Συγκρότησης των συλλογικών οργάνων που συγκροτούνται με 
απόφαση του Υπουργού Γεωργίας και που λειτουργούν στις υπηρεσια¬ 
κές μονάδες, τα αντικείμενα των οποίων μεταβιβάζονται με την από¬ 
φαση αυτή. 

2. Πρότασης για την έκδοση κανονιστικών και ατομικών διαταγμά¬ 
των και υπογραφής κανονιστικών αποφάσεων, πλην των αναγομένων 
στη χάραξη γενικότερης πολιτικής σε ουσιώδεις τομείς αυτών (ετησίων 
και πολυετών προγραμμάτων, ιδιωτικών και δημοσίων επενδύσεων, 
προγραμμάτων ανάπτυξης, μέτρων πολιτικής τιμών και οικονομικών 
ενισχύσεων). 

3. Μεταβίβασης στους Γενικούς Γραμματείς, Γενικούς Διευθυντές, 
σε Διευθυντές και γενικά σε προϊσταμένους υπηρεσιακών μονάδων, που 
σύμφωνα με τα παραπάνω υπάγονται σ’ αυτόν, της εξουσίας να υπο¬ 
γράφουν «με Εντολή Υφυπουργού» αποφάσεις, έγγραφα ή άλλες πράξεις 
εντός του κύκλου της αρμοδιότητάς του. 

4. Συνυπογραφής με συναρμοδίους Υπουργούς, και Υφυπουργούς 
άλλων Υπουργείων κοινών αποφάσεων ή πράξεων σχετικών με τις πα¬ 
ραπάνω υπηρεσίες και αρμοδιότητες. 

5. Των κοινοβουλευτικών αρμοδιοτήτων για τα θέματα που ανήκουν 
στις υπηρεσίες που υπάγονται σ’ αυτόν. 

Άρθρο 3 

Οι κατά το άρθρο 1 μεταβιβαζόμενες αρμοδιότητες που αφορούν στις 
Γενικές Δ/νσεις Εγγειοβελτιωτικών Έργων και Γεωργικών Διαρθρώ¬ 
σεων και Φυτικής Παραγωγής ασκούνται παράλληλα και από τον 
Υπουργό Γεωργίας. 


Γεωργίας αναθέτουμε επίσης την άσκηση των 

Λ1· Β 


Άρθρο 4 

Η με αριθμό Υ 1637/75/7.1.1992 (Α 33) κοινή απόφαση του 
Πρωθυπουργού και του Υπουργού Γεωργίας «Ανάθεση αρμοδιοτήτων 
Υπουργού Γεωργίας στον Υφυπουργό Γεωργίας Χρήστο Κοσκινά» κα- 
ταργείται. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1992 

Ο ΠΡΩΘΥΠΟΥΡΓΟΣ 

ΚΩΝ. ΜΗΤΣΟΧΑΚΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 

- 4 - 

Αριθ. ΥΠΠΟ/ΔΙΛΑΠ/Γ/611/13006 (6) 

Χαρακτηρισμός ως ιστορικού διατηρητέου μνημείου του κτιρίου, ιδ. της 
Εθνικής Τράπεζας, στην οδό Αρεθούσης 42 στη Χαλκίδα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών Οργά¬ 
νων» που δημοσιεύθηκε στο ΦΕΚ 137/τ.Α/26.7.85. 

β) Του άρθρου # 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ. 

3. Όλα τα στοιχεία του φακέλλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 4/6.2.92 αποφασίζουμε: 

Χαρακτηρίζουμε ως ιστορικό διατηρητέο μνημείο που χρειάζεται ει¬ 
δική κρατική προστασία, σύμφωνα με το Ν. 1469/50, το κτίριο ιδιο¬ 
κτησίας της Εθνικής Τράπεζας στην οδό Αρεθούσης 42 στη Χαλκίδα, 
διότι αποτελεί αξιόλογο δείγμα της εξέλιξης της τοπικής αρχιτεκτονι¬ 
κής της πόλης της Χαλκίδας. Πρόκειται για υπερυψωμένο ισόγειο κτί¬ 
ριο με νεοκλασσικά στοχεία στις όψεις οι οποίες χαρακτηρίζονται από λι¬ 
τότητα και συμμετρία. 

Ιδιαίτερο ενδιαφέρον παρουσιάζουν επίσης και οι οροφογραφίες στο 
εσωτερικό του κτιρίου με αξιόλογα διακοσμητικά στοιχεία και έντονους 
χρωματισμούς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1992 

Η ΥΠΟΥΡΓΟΣ *- 

ΑΝΝΑ ΨΑΡΟΥΔΑ - ΜΠΕΝΑΚΗ 

- ♦ - 

Αριθ. ΥΠΠΟ/ΔΙΛΑΠ/Γ/1635/13023 (7) 

Τροποποίηση και διευκρίνιση της ΥΑ ΥΠΠΕ/ΓΔΠΑ/ΔΙΛΑΠ/Γ 
1675/46079/2.8.80 (ΦΕΚ 795/Β/22.8.80) του κτιρίου Στρα¬ 
τοπέδου Τζομπανάκη και εμμονή στον χαρακτηρισμό του ως έργο 
τέχνης μόνο του εξωτερικού κελύφους. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «Περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α/26.7.85. 
β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ. 

3. Όλα τα στοιχεία του φακέλλου. 

4. Την ΥΑ 1675/46079/2.8.80 (ΦΕΚ 795/Β/22.8.80) με την 
οποία χαρακτηρίστηκαν ως έργα τέχνης κτίρια στην πόλη των Χανιών 
Κρήτης. 

5. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθμό 12/9.5.1991 αποφασίζουμε: 

Τροποποιούμε και διευκρινίζομε την ΥΑ ΥΠΠΕ/ΓΔΠΑ/ΔΙΛΑΠ/Γ/ 
1675/46079/2.8.80 (ΦΕΚ 795/Β/22.8.80) ως προς το κτίριο 
Στρατοπέδου Τζομπανάκη (Ιταλικός Στρατώνας), ιδ. Γενικού Επιτε¬ 
λείου Στρατού, στα Χανιά Κρήτης και εμμένουμε στον χαρακτηρισμό 
ως^ργου τέχνης μόνο του εξωτερικού κελύφους του κτιρίου (όψεις και 
στέγη) διότι εσωτερικά υπάρχει ξύλινος στατικός φορέας που έχει δια- 

βρωθεί και του οποίου η φέρουσα ικανότητα είναι ανεπαρκής. Επίοης 
δεν φέρει εσωτερικό ζωγραφικό ή άλλο διάκοσμο ούτε αξιόλογα αρχιτε¬ 
κτονικά στοιχεία. 

Ως προς τα υπόλοιπα κτίρια η παραπάνω Απόφαση παραμένει ως 
έχει. 

Η απόφαση αυτή να δημοσιευθεί στην Εφημερίδα της Κυβερνήαεως. 
Αθήνα, 10 Μαρτίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

♦ 

Αριθ. 1773 (8) 

Συγκρότηση Δ.Σ. του Κέντρου Διαφύλαξης Αγιορείτικης 
Κληρονομιάς (Κ.Δ.Α.Κ.). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

» 

Έχοντας υπόψη: 

1. Τις διατάξεις του άρθρου 9 παρ. 2 και 5 του Ν. 1198/81 «Περί 
ρυθμίσεως θεμάτων αναγόμενων εις την εκτός του Άθω ακίνητον πε¬ 
ριουσίαν των I. Μονών του Αγίου Όρους και άλλων τινών διατάξεων». 

2. Το γεγονός ότι η θητεία του Συμβουλίου που συγκροτήθηκε με την 
4280/4.9.90 απόφαση του ΐπ. Μακ. - Θράκης λήγει στις 28.8.1991. 

3. Τις διατάξεις των Π.Δ. 358/86 και 92/86 «Αρμοδιότητες και 
Οργανισμός του Υπουργείου Μακεδονίας - Θράκης». 

4. Το Φ2/10γ/568/31.8.91 έγγραφο της Ιεράς Κοινότητος του 
Αγίου Όρους και το 3271/5.12.91 έγγραφο του Τ.Ε,Ε. Τμήματος 
Κεντρικής Μακεδονίας, αποφασίζουμε: 

Τη συγκρότηση του Διοικητικού Συμβουλίου του Κέντρου Διαφύλα¬ 
ξης Αγιορείτικης Κληρονομιάς (Κ.Δ.Α.Κ.) από τους: 

α) Γενικό Γραμματέα του Υπουργείου Μακεδονίας - Θράκης ως 
Πρόεδρο, μετά του αναπληρωτού του Δ/ντού Υπηρεσίας Πολιτικών 
Υποθέσεων του Υπουργείου Μακεδονίας - Θράκης. 

β) Διοικητή του Αγίου Όρους ως Αντιπρόεδρο, αναπληρούμενο από 
τον νόμιμο αναπληρωτή του. 

γ) Ιερομόναχο Πρόδρομο Λαυριώτη, αναπληρούμενο από το Μοναχό 
Μάρκελλο Καρακαλλινό. . 1 

δ) Ιερομόναχο Ιγνάτιο Γρηγοριάτη, αναπληρούμενο από το Μοναχό 
Λουκά Φιλοθείτη. 

ε) Μουτσόπουλο Νικόλαο, καθηγητή της Πολυτεχνικής Σχολής του 
Α.Π.Θ., αναπληρούμενο από τον Μαγκλαβέρα Κων/νο Ιατρό. 

στ) Κονταξάκη Γεώργιο', καθηγητή της Πολυτεχνικής Σχολής του 
Α.Π.Θ., αναπληρούμενο από το Μιλτιάδη Παπαδόπουλο, Δ/ντή Πολι¬ 
τικού Γραφείου ΥΜΑΘ. 

ζ) Χρίστο Κρικώνη, καθηγητή της θεολογικής Σχολής του Α.Π.Θ., 
οιναπληρούμενο από τον Παπαθεοχάρη Αθανάσιο, Δικηγόρο. 

η) Γούναρη Γεώργιο, καθηγητή της Έδρας Βυζαντινής Αρχαιολο¬ 
γίας της Φιλοσοφικής Σχολής του Α.Π.Θ., αναπληρούμενο από το 
Δώδο Θεόδωρο Πολιτ. Μηχ/κό Προϊστ. 2ης ΔΕΚΕ. 

θ) Ανδρέα Κουράκη, Πρόεδρο του Τεχνικού Επιμελητηρίου Ελλάδος, 
Τμήματος Κεντρικής Μακεδονίας, αναπληρούμενο από τον Αλέξανδρο 
Τσόκο Πολιτικό Μηχανικό. 

ι) Έφορο της 10ης Εφορίας Βυζαντινών Αρχαιοτήτων, αναπληρού¬ 
μενο από το νόμιμο αναπληρωτή του. 

ια) Έφορο της 12ης Εφορίας Βυζαντινών Αρχαιοτήτων, αναπληρού¬ 
μενο από το νόμιμο αναπληρωτή του. 

Η θητεία του ανωτέρω λήγει μετά από 3 χρόνια. 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 20 Μαρτίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 
-♦- 

Αριθ. ΕΣ 8665 (9) 

Σύσταση ίδιου Νομικού Προσώπου στην κοινότητα Αράχωβας Ν. Αι- 
τωλ/νίας με την επωνυμία «Σχολική Επιτροπή Δημ. Σχολείου Αρά¬ 
χωβας». 

. Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπαιδευτικές διατάξεις». 


2. Τις διατάξεις του άρθρου 187 του Π.Δ/τος 323/1989 (Δημοτι¬ 
κός και Κοινοτικός Κώδικας). 

3. Την αριθ. 11/1992 απόφαση του Κοινοτικού Συμβουλίου Αρά¬ 
χωβας με την οποία αποφασίζεται: 

α) Η σύσταση ίδιου Νομικού Προσώπου με την Επωνυμία «Σχολική 
Επιτροπή Δημ. Σχολείου Αράχωβας». 
β) Ο σκοπός του νομικού προσώπου, 
γ) Η διοίκηση του νομικού προσώπου, 
δ) Η θητεία του νομικού προσώπου, 
ε) Οι πόροι του νομικού προσώπου, 
στ) Η περιουσία του νομικού προσώπου. 

ζ) Η εκπροσώπηση του νομικού προσώπου, ως ειδικότερα σε αυτή 
ορίζονται αναλυτικά και διεξοδικά. 

4. Το αριθ. 64748/5.2.1991 σχετικό έγγραφο του Υπουργείου 
Εσωτερικών, αποφασίζουμε: 

1. Συνιστούμε στην Κοινότητα Αράχωβας του Νομού Αιτωλίας και 
Ακαρνανίας, ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου Αράχωβας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

- Η εκτέλεση μικρών έργων για την επισκευή και συντήρηση των δι¬ 
δακτηρίων. 

- Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξή της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5/μελές διοικητικό συμβούλιο 
αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο, 
β) Δύο Κοινοτικούς Συμβούλους, 
γ) Τον εκάστοτε Δ/ντή του Δημ. Σχολείου Αράχωβας. 
δ) Ένα κάτοικο της Κοινότητας Αράχωβας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, Κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι 24 Μαρτίου 1992 

Η Νομάρχης κ.α.α. 

Ο Διευθυντής 
ΣΠ. ΠΕΤΡΟΥ 

- ♦ - 

Αριθ. ΑΥ/Π/10881/19,3.1992 (10) 

Ανανέωση άδειας λειτουργίας Ακτινολογικού εργαστηρίου και επέ¬ 
κταση αυτού με την εγκατάσταση ψηφιακού Αγγειογράφου στην Γε¬ 
νική Κλινική «ΑΓΙΟΣ ΛΟΥΚΑΣ» στο Πανόραμα θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Π/10881/19.3.1992 απόφαση του Νομάρχη θεσ/ 
νίκης που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Π.Δ. 470/83 ανανεώθηκε η άδεια λειτουργίας του Ακτι¬ 
νολογικού εργαστηρίου καθώς και επεκτάθηκε το εργαστήριο με την 
εγκατάσταση ψηφιακού Αγγειογράφου εντός του. Υπεύθυνος δε του ερ¬ 
γαστηρίου είναι ο ακτινολόγος γιατρός Αναστάσιος Προύσαλης. Η 

άδεια ισχύει μέχρι 31.12.93 και προϋποθέτει την τήρηση κανονισμών 
Ακτινοπροστασίας. 

θεσ/νίκη, 19 Μαρτίου 1992 

Ο Νομάρχης κ.α.α. 

Ο Διευθυντής 

ΑΝ. ΑΝΑΣΤΑΣΟΠΟΥΛΟΣ 

-φ- 

Αριθ, ΚΗ/486 (Π) 

Παραχώρηση δικαιώματος χρήσης νερού για ύδρευση της Κοινότητας 

Γέρμας Ν. Καστοριάς από δημόσια νερά της πηγής «Γιάζια» που 

βρίσκεται στο όριο Κοινότητας Κορησού. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Το Ν. 1341/83 αρθ. 11 παρ. 3 με τον οποίο επιτρέπεται στους 
Υπουργούς Γεωργίας και Δημοσίων Έργων να παραχωρούν με κοινή 
απόφασή τους δικαίωμα χρήσης των δημοσίων υδάτων και για μη γε¬ 
ωργικούς σκοπούς. 

2. Το Π.Δ. 332/83 που αναφέρεται στην «Μεταβίβαση αρμοδιοτή¬ 
των του Υπουργού Γεωργίας στους Νομάρχες». 

3. Το αριθ. 487/6.8.90 έγγραφο Κοινότητας Γέρμας με το οποίο 
ζητά την παραχώρηση από την ανωτέρω πηγή νερού για την ύδρευση 
της Κοινότητας. 

4. Το άρθρο 20 του Ν. 1491/87 για τη διαδικασία παραχώρησης με 
απόφαση του Νομάρχη μετά από σύμφωνη γνώμη του Νομαρχιακού 
Συμβουλίου. 

5. Το με αριθ. 2ο/1992 Πρακτικό του Νομαρχιακού Συμβουλίου με 
το οποίο γνωμοδότησε θετικά για την παραχώρηση δικαιώματος χρή¬ 
σης νερού για ύδρευση της Κοιν. Γέρμας από δημόσια νερά της πηγής 
«Γιάζια» συνεχούς παροχής 2,2 ΕΤ/8Ε0. 

6. Την κοινή εισήγηση του Τ.Ε.Β. και της Δ/νσης Τεχνικών Υπηρε¬ 
σιών Ν. Καστοριάς, αποφασίζουμε: 

1. Παραχωρούμε δικαίωμα χρήσης δημοσίων νερών συνεχούς παρο¬ 
χής 2,2 ΕΤ/8Ε0 στην Κοινότητα Γέρμας από την πηγή «Γιάζια» που 
βρίσκεται στο οριο της Κοινότητας Κορησού. 

2. Αναθέτουμε τον έλεγχο της απόφασης αυτής στο Τ.Ε.Β. Καστο- 
ριάς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 24 Μαρτίου 1992 


Α. ΕΠΑΡΧΙΑ ΚΙΛΚΙΣ 

1. Άσπρος 

2. Βαφειοχώρι 

3. Γαλλικόςι 

4. Δροσάτο 

5. Εύζωνοι 

6. Καμπάνη 

7. Κρηστώνη 

8. Μαυρονέρι 

9. Μεγάλη Βρύση 

10. Μεσιανό 

11. Μικρό Δάσος 

12. Μουριές 

13. Νέο Αγιονέρι 

14. Νέο Γυναικόκαστρο 

15. Νέα Σάντα 

16. Παλιό Αγιονέρι 

17. Πεδικό 

18. Πευκόδασος 

19. Πλαγιά 

20. Ποντοηράκλεια 

21. Σ. Σ. Μουριών 

22. Χέρσο 

23. Χρυσόπετρα 

24. Χωρύγι 


Β. ΕΠΑΡΧΙΑ ΠΑΙΟΝΙΑΣ 

1. Άγιος Πέτρος 

2. Γοργόπη 

3. Εύρωπος 


2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβέρνησης. 

3. Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

4. Το Τ.Π.Π.Ε. να παράσχει κάθε ενημέρωση προς τις κοιν,ότητες 
του πίνακα αποδεκτών, αποστέλλοντας σ’ αυτές αντίγραφα: 

α) Της απόφασης 60885/4983/27.9.90 του Υ.ΠΕ.ΧΩ.Δ.Ε. 
(ΦΕΚ 656/Β/90) (άρθρα 3,4,5). 

β) Της εγκυκλίου 62/90 του Υ.ΠΕ.ΧΩ.Δ.Ε. για το ίδιο θέμα. 

γ) Του εγγράφου 435/5.2.91 του Τ.Π.Π.Ε. για τα παραπάνω. 

Κιλκίς, 20 Μαρτίου 1992 
Ο Νομάρχης 

„ I. ΕΜΜΑΝΟΥΗΛΙΔΗΣ 


♦ 


Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 

-φ- 

Αριθ. οικ. 1061 (12) 

Χορήγηση οικοδομικών αδειών από Προέδρους Κοινοτήτων 
στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Την υπ’ αριθ. 60885/4983/27.9.90 (ΦΕΚ 656/Β/16.10.90) 
απόφαση Υ.ΠΕ.ΧΩ.Δ.Ε. περί χορηγήσεως οικοδομικών αδειών από 
Προέδρους Κοινοτήτων. 

2. Την προγενέστερη 266/28.1.91 απόφασή μας για το θέμα αυτό, 
όπως τροποποιήθηκε με την 3059/26.8.91 αντίστοιχη απόφαση. 

3. Την με αριθ. 48/14.11.91 γνώμη του συμβουλίου Χ.Ο.Π. Ν. 
Κιλκίς για την τροποποίηση της 266/28.1.91 απόφασής μιας ώστε να 
συμπεριληφθούν οι Κοινότητες Άσπρου, Γαλλικού, Μικρού Δάσους, 
Μουριών, Παλιού Αγιονερίου, Πευκοδάσους, Τερπύλλου, Χωρυγίου. 

(Απόφαση Νομάρχη Κιλκίς με Α.Π. 1044/18.3.92. - 

4. Το γεγονός ότι ο κατ’ εξοχήν παραμεθόριος και Γεωργοκτηνοτρο- 
φικός Νομός μας παρουσιάζει ιδιαιτερότητες ανάπτυξης, με μεγάλη οι¬ 
κιστική διασπορά και έλλειψη κατάλληλης οδικής υποδομής. 

5. Τους ιδιαίτερους εθνικούς λόγους που ανέκυψαν πρόσφατα λόγω 
των εξελίξεων στα Βαλκάνια, αποφασίζουμε: 

1; Τροποποιούμε την 266/28.1.91 απόφασή μας, και εντάσσουμε 
στον πίνακα των Κοινοτήτων των οποίων οι πρόεδροι έχουν δικαίωμα 
έκδοσής οικοδομικών αδειών και τις παρακάτω Κοινότητες: 


Αριθ. ΕΣ 5500 (13) 

Σύσταση ίδιου Νομικού Προσώπου στην Κοινότητα Αγίου Δημητρίου 

Ν. Μαγνησίας με την επωνυμία «Σχολική Επιτροπή Δημοτικών 

Σχολείων των Κοινοτήτων Αγίου Δημητρίου και Αγίου Ιωάννου 

Πηλίου». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: (α) των παράγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» 
(Α.110) και β) του άρθρου 187 του δημοτικού και κοινοτικού κώδικα 
(Π.Δ. 323/1989) (Α’ 146). 

2. Την αριθμ. 3/1992 απόφαση του Κοινοτικού Συμβουλίου Αγίου 
Δημητρίου του Νομού Μαγνησίας για σύσταση σχολικής επιτροπής, 
αποφασίζουμε: 

1. Συνιστούμε στην Κοινότητα Αγ. Δημητρίου του Νομού Μαγνησίας 
ίδιο Νομικό Πρόσωπο με την επωνυμία «Σχολική Επιτροπή Δημοτικών 
Σχολείων Αγ. Δημητρίου και Αγ. Ιωάννου Πηλίου». 

Η συνιστώμενη με την απόφαση αυτή σχολική επιτροπή διοικείται 
από πενταμελές Διοικητικό Συμβούλιο αποτελούμενο από: 

1. Τον Πρόεδρο της Κοινότητας, ως Πρόεδρο. 

2. Ένα κοινοτικό Σύμβουλο. 

3. Τον εκάστοτε Δ/ντή του Δημοτικού Σχολείου Αγ. Δημητρίου. 

4. Τον εκάστοτε Δ/ντή του Δημοτικού Σχολείου Αγ. Ιωάννου. 

5. Έναν εκπρόσωπο του Συλλόγου Γονέων - Κηδεμόνων των μαθη¬ 
τών των Δημοτικών Σχολείων. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη τής κοινο¬ 
τικής περιόδου 1990-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της σχολικής επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις «αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες. 

6. Περιουσία κινητή και ακίνητη που τυχόν αφιερώνεται. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 17 Μαρτίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριθ. ΕΚ 62 (14) 

Αύξηση μετοχικού κεφαλαίου της «ΕΠΕΝΔΥΣΗ Α.Χ.Ε.». 

(Απόφαση της 102ης/17.3.1992 Συνεδρίασης 
τής-Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθεσίας για τα 
Χρηματιστήρια και άλλες διατάξεις». 

2. Τον Ν. 1969/91 «Εταιρείες Επενδύσεων Χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσεως της κεφα¬ 
λαιαγοράς και άλλες διατάξεις». 

3. Την από 4.3.1992 αίτηση της εταιρείας «ΕΠΕΝΔΥΣΗ Α.Χ.Ε.». 

4. Την απόφαση της 65ης/9.1.1991 Συνεδρίασης της Επιτροπής 
Κεφαλαιαγοράς, θέμα 6ο «Περί της σύστασης της ΕΠΕΝΔΥΣΗΣ 
Α.Χ.Ε.». 

5. Την εισήγηση της Αγγ. Πετρουλάκη, αποφασίζει ομόφωνα: 

Παρέχει την άδειά της για την αύξηση του μετοχικού κεφαλαίου της 
εταιρείας ΕΠΕΝΔΥΣΗ Α.Χ.Ε. κατά 25.000.000 δρχ. με την έκδοση 
2.500 νέων μετοχών αξίας 10.000 εκάστης οι οποίες αναλαμβάνονται 
εξ ολοκλήρου από τον Πρόεδρο και μέτοχο της εταιρείας Δήμο Τσα- 
μπαρλή, ο οποίος κατέχει πλέον 8.875 μετοχές (ήτοι 71%). Το μετο¬ 
χικό κεφάλαιο της εταιρείας ανέρχεται συνολικά σε 125.000.000 δρχ. 


Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ. 17 ΕΚ (15) 

Ίδρυση Α.Ε. Διαχειρίσεως Αμοιβαίων Κεφαλαίων με την επωνυμία 

«ΣΙΤΙ ΔΙΑΧΕΙΡΙΣΕΙΣ ΑΜΟΙΒΑΙΩΝ ΚΕΦΑΛΑΙΩΝ ΑΝΩΝΥΜΗ 

ΕΤΑΙΡΕΙΑ». 

(Απόφαση της 98ης/4.2.1992 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν. 1969/91 «Εταιρείες Επενδύσεων Χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσεως της κε¬ 
φαλαιαγοράς και άλλες διατάξεις». 

2. Την από 22.1.1992 αίτηση της υπό σύσταση εταιρείας. 

3. Το ερωτηματολόγιο το οποίο υπέβαλε συμπληρωμένο η υπό σύ¬ 
σταση εταιρεία. ^ 

4. Την εισήγηση του Παν. Κυριακόπουλου, αποφασίζει ομόφωνα: 

Παρέχει την άδεια για την ίδρυση της «ΣΙΤΙ ΔΙΑΧΕΙΡΙΣΕΙΣ ΑΜΟΙ¬ 
ΒΑΙΩΝ ΚΕΦΑΛΑΙΩΝ ΑΝΩΝΥΜΗ ΕΤΑΙΡΕΙΑ» με αρχικό μετο¬ 
χικό κεφάλαιο 50.000.000 δρχ. 

Σκοπός της εταιρείας είναι η διαχείριση Αμοιβαίων Κεφαλαίων σύμ¬ 
φωνα με τις διατάξεις του Ν. 1969/91. 

Το πρώτο Διοικητικό Συμβούλιο της εταιρείας θα συγκροτηθεί από 
τους: · 

1. Κωνσταντίνο Μπίκα 

2. Σοφία Παλημέρη 

3. Γεώργιο Βλαχάκη 

4. Πέτρο Δούκα 

5. Ιωάννη Καράχάλιο. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ. 2012 (16) 

Απονομή τίτλου επίτιμου καθηγητή στο Γ. Παπαδάκη. 

Ο ΠΡΥΤΑΝΗΣ ΤΟΥ 

ΓΕΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1. Τις διατάξεις των άρθρων 50 (παρ. 4) του Ν. 1268/82 και 26 
(παρ. 1) του Εσωτερικού Κανονισμού λειτουργίας του Γεωργικού 
Πανεπιστημίου Αθηνών (ΦΕΚ τ.Β'/16.3.1990). 

2. Την εισήγηση της Γενικής Συνέλευσης του Τμήματος Φυτικής 
Παραγωγής (συνεδρία 16.1.1992). 

3. Την απόφαση της Συγκλήτου (Συνεδρία 146/7.2.1992), αποφα¬ 
σίζουμε: 

Απονέμεται ο τίτλος του Επίτιμου Καθηγητή του Γεωργικού Πανε¬ 
πιστημίου Αθηνών στο Γ. Παπαδάκη, μέλος της Ακαδημίας Αθη¬ 
νών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Μαρτίου 1992 

Ο Πρύτανης 

ΜΙΧ. ΛΟΥΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




